stanford-oval/wikipedia huggingface dataset:
Joseph Hooker
Elämäkerta > Luonne

Luonteeltaan Hookeria on kuvailtu riidanhaluiseksi ja epäkunnioittavaksi esimiehiään kohtaan. Hooker oli viinaan menevä mies ja kenraalina ollessaan hänen päämajansa tuli tunnetuksi runsaasta alkoholinkäytöstä ja lukuisista sotilaita viihdyttäneistä prostituoiduista. Laajalle levinneen urbaanilegendan mukaan englannin kielen prostituoitua tarkoittava alatyylinen ilmaisu hooker olisi saanut nimensä juuri Joseph Hookerin nimestä. Legenda ei kuitenkaan pidä paikkansa, sillä todellisuudessa hooker-sanaa käytettiin tässä yhteydessä jo ainakin 1830-luvulla.
Aiheesta muualla

Kuvia tai muita tiedostoja aiheesta Joseph Hooker Wikimedia Commonsissa
Julian Schwinger

| Julian Seymour Schwinger |
| --- | --- |

Henkilötiedot
Syntynyt: 12. helmikuuta 1918 New York, Yhdysvallat
Kuollut: 16. heinäkuuta 1994 (76 vuotta) Los Angeles, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  City College of New York Columbian yliopisto
Väitöstyön ohjaaja:  Isidor Rabi 
Instituutti:  Kalifornian yliopisto, Berkeley Purduen yliopisto MIT Harvardin yliopisto Kalifornian yliopisto, Los Angeles
Oppilaat:  Roy Glauber  Ben Mottelson  Sheldon Glashow  Walter Kohn  Bryce DeWitt Daniel Kleitman
Tutkimusalue:  Fysiikka
Tunnetut työt:  Kvanttisähködynamiikka
Palkinnot:   Nobelin fysiikanpalkinto (1965) Albert Einstein -palkinto (1951)
Julian Seymour Schwinger (12. helmikuuta 1918 – 16. heinäkuuta 1994) oli yhdysvaltalainen teoreettinen fyysikko, joka tunnetaan  renormalisaation kehittämisestä. Schwinger ja japanilainen Shin’ichirō Tomonaga keksivät renormalisaation samaan aikaan toisistaan riippumatta ja saivat molemmat Nobelin fysiikanpalkinnon vuonna 1965.
Schwinger oli eräänlainen lapsitähti, joka julkaisi ensimmäisen tieteellisen artikkelinsa 16-vuotiaana. Isidor Isaac Rabi päästi hänet opiskelemaan Columbian yliopistossa jo alaikäisenä. Hän väitteli vuonna 1939 väitöskirjalla, joka oli kirjoitettu jo muutamia vuosia aikaisemmin. Hän jatkoi Berkeleyn yliopistoon Robert Oppenheimerin ohjaukseen, sieltä Purduen yliopistoon ja sodan alettua MIT:n säteilylaboratorioon, johon kerättiin monia huipputiedemiehiä ratkomaan tutkaan liittyviä ongelmia.
Tutka-asioissa käytetään suuria mikroaaltotehoja, mikä sai Schwingerin miettimään elektronien kiihdyttämistä, mikä johti kysymykseen siitä, miten elektronit säteilevät magneettikentässä, ja havaintoon, että elektronin kentässä tapahtuva reaktio muuttaa hiukkasen ominaisuuksia, myös massaa. Tämä johti Nobelilla palkittuun työhön kvanttisähködynamiikan parissa.
Aiheesta muualla

Biografia Nobel-säätiön sivuilla (englanniksi)
Kuvia tai muita tiedostoja aiheesta Julian Schwinger Wikimedia Commonsissa
Le Vigean

| Le Vigean |
| --- | --- |
 Kunnantalo
 Le Vigean
 Koordinaatit: 45°13′38″N, 2°21′13″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Mauriac
Pinta-ala:  
 – Kokonaispinta-ala:  29,0 km²
Väkiluku (2021):  814 
 – Väestötiheys:  28 as./km²
Kunnan numero:  15261
 
 Kunnan kotisivut 
Infobox OKVirheellinen NIMI-arvo: 
Le Vigean (oksitaaniksi Lo Vijan) on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee Mauriacin kaupungin koillispuolella.
Saint-Laurentin kirkko
Saint-Laurentin kirkko on rakennettu 1100-luvulla. Kirkkoa laajennettiin 1300-luvulla lisäämällä siihen kaksi sivukappelia. 1400-luvun lopulla kirkon laiva rakennettiin uudelleen ja 1700-luvulla laivan takaosaan rakennettiin kolmas kappeli. Kirkon sisällä on 1200-luvulta peräisin oleva Limogesin emalinen pyhäinjäännöslipas, jossa on kuvattuna Pyhän Thomas Becketin marttyyrikuolema.
Aiheesta muualla

Kuvia tai muita tiedostoja aiheesta Le Vigean Wikimedia Commonsissa
Justice Dipeba

Justice Dipeba (s. 3. joulukuuta 1973) on botswanalainen entinen pikajuoksija. Hän kilpaili vuoden 1996 kesäolympialaisissa Atlantassa ja putosi miesten 200 metrin juoksussa ensimmäisellä kierroksella jäätyään erässään viidennelle sijalle. Hänen henkilökohtainen ennätysaikansa 200 metrin matkalla on 20,7. Dipeba toimi Atlantan kisoissa maansa lipunkantajana.
Julien Cousineau

Julien "Cousi" Cousineau (s. 17. tammikuuta 1981) on kanadalainen alppihiihtäjä.
Hän teki debyyttinsä Alppihiihdon maailmancupissa Söldenin suurpujottelussa 27. lokakuuta 2002. Ensimmäiset maailmancupin pisteensä hän sai Adelbodenin suurpujottelusta 14. tammikuuta 2003 sijoituttuaan kahdenneksitoista. Hänen paras sijoituksensa maailmancupissa on viides sija Schladmingin pujottelusta 26. tammikuuta 2010.
Pujottelussa Cousineau sijoittui kahdeksanneksi Vancouverin olympialaisissa ja viidenneksi Garmisch-Partenkirchenin MM-kilpailuissa 2011.
Aiheesta muualla

Julian Cousineaun kotisivut (Arkistoitu – Internet Archive)
Jukka Varmo

Jukka Varmo on suomalainen muusikko, musiikkituottaja, äänittäjä, miksaaja sekä metalliyhtyeiden manageri.
Varmo työskenteli vuosina 1997–2002 Hartwall Areenalla konserttituottajana, minkä jälkeen hän perusti oman äänitysstudion, Buckshot Musicin. Vuonna 2009 Jukka Varmo perusti musiikkialan yrityksen, Metalheimin yhdessä Ville Sorvalin sekä Teemu Suomisen kanssa.
Jukka Varmo toimii metalliyhtyeiden Insomniumin sekä Barren Earthin managerina. Varmo on toiminut myös työstänyt yhtyeiden kuten Rytmihäiriön, Kylähullujen ja Mannhain albumeita, sekä laulanut Moonsorrowin ja Larharyhmän levyillä.
Varmo tunnetaan myös liikanimellä "Sahaajankadun Bob Rock".
Palkinnot

Insomnium
Finnish Metal Awards 2010; vuoden yhtye, vuoden albumi (Across the Dark)
Barren Earth
Finnish Metal Awards 2011; vuoden tulokas
Metalstorm Awards 2011; vuoden esikoisalbumi
Aiheesta muualla

Jukka Varmo linkedin.com -sivustolla[vanhentunut linkki]
Allmusic.com
Justice Democrats

Justice Democrats on yhdysvaltalainen poliittisen toiminnan komitea, jonka perustivat 23. tammikuuta 2017 Cenk Uygur, Kyle Kulinski ja vuoden 2016 Bernie Sandersin presidentinvaalikampanjan johto. Organisaatio perustettiin vuoden 2016 Yhdysvaltain presidentinvaalien seurauksena.
Organisaation tavoite on uudistaa Yhdysvaltain demokraattinen puolue niin, että yritysten tukemat Yhdysvaltain kongressin jäsenet vaihdetaan riippumattomiin ja että puolue muodostetaan uudelleen puhtaalta pöydältä. Kampanja alkoi Yhdysvaltain vuoden 2018 välivaaleissa. Justice Democratsia on kuvattu yritykseksi luoda vasemmistopopulistinen liike.
Johan Gottlieb Gahn

| Johan Gottlieb Gahn |
| --- | --- |

Henkilötiedot
Syntynyt: 19. elokuuta 1745 Voxnabruk, Hälsingland, Ruotsi
Kuollut: 8. joulukuuta 1818 (73 vuotta) Falun, Ruotsi
Koulutus ja ura
Väitöstyön ohjaaja:  Torbern Bergman
Tutkimusalue:  Kemia
   
Johan Gottlieb Gahn (19. elokuuta 1745 Voxnabruk, Hälsingland, Ruotsi – 8. joulukuuta 1818 Falun, Ruotsi) oli ruotsalainen mineralogi ja kemisti. Häntä pidetään mangaanin löytäjänä.
Elämä ja ura

Gahnin isä oli myllyn omistaja ja myöhemmin lääninrahastomestari. Gahn opiskeli Uppsalassa vuosina 1762–1770 ja oli kemistien Torbern Bergmanin ja Carl Wilhelm Scheelen läheinen ystävä.
Vuonna 1770 hän asettui Faluniin, jossa hän kehitti parannuksia kuparin sulatuksessa, perusti tehtaita sekä rikkihapon, rikin ja keittomaalin valmistuslaitoksia. Vuosina 1773–1817 Gahn oli vuorikollegion kemian stipendiaatti, vuonna 1782 hänelle myönnettiin vuorimestarin arvonimi ja vuonna 1784 hänet nimitettiin kollegion asessoriksi. Vuonna 1784 hänestä tuli Ruotsin tiedeakatemian jäsen.
Vuosien 1778–1779, 1809–1810 ja 1810 Ruotsin valtiopäivillä Gahn edusti Falunin kaivosvaalipiiriä porvarissäädyssä, ja vuonna 1809 hän oli yksi tämän säädyn kolmesta jäsenestä perustuslakikomiteassa. Vallankumouksellisen Hans Järtan läheisenä työtoverina Gahn oli yksi tämän tukijoista vuoden 1809 vallankaappauksen jälkeen.
Gahn teki useita tärkeitä löytöjä, joita hän ei koskaan julkaissut itse, mutta jotka hän välitti Bergmanille ja Scheelelle. Gahn oli haluton julkaisemaan omia tutkimuksiaan, joista hänen muistiinpanonsa olivat erittäin niukat, joten monet hänen tärkeät löytönsä hukattiin. Gahn eristi ilmeisesti ensimmäisenä mangaanimetallin, vaikkakin Scheele oli jo ennakoinut sen olemassaolon jo aikaisemmin. Hän havaitsi noin vuonna 1770, että luiden mineraalipitoisuus koostuu pääasiassa kalsiumfosfaatista, jonka Scheele mainitsee ohimennen vuonna 1771 julkaistussa artikkelissa nimeämättä todellista löytäjää. Gahn kehitti myös yhdessä Scheelen kanssa menetelmän fosforin eristämiseksi.
Aiheesta muualla

Kuvia tai muita tiedostoja aiheesta Johan Gottlieb Gahn Wikimedia Commonsissa
Justin Dowling

| Justin Dowling |
| --- | --- |

Henkilötiedot
Syntynyt: 1. lokakuuta 1990 (ikä 34) Cochrane, Alberta, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  83 kg
Seura
Seura:  Vancouver Canucks
Sarja:  NHL
Pelaajaura
Pääsarjaura:  2011–
Aik. seurat:  Dallas Stars (NHL)
Justin Dowling (s. 1. lokakuuta 1990) on kanadalainen jääkiekkoilija, joka pelaa NHL-seura Vancouver Canucksin organisaatiossa.
Dowling aloitti kauden 2012–2013 ECHL-joukkue Idaho Steelheadsissa, mutta siirtyi kesken kauden AHL:ään Texas Starsiin.
Ensimmäisen kokonaisen Texasissa pelaamansa kauden jälkeen Dowling jatkoi AHL-tasolla ja sai kahden vuoden sopimuksen Texasin yhteistyöseura Dallas Starsiin.
Heinäkuussa 2021 Dowling solmi kahden vuoden ja arvoltaan 1,5 miljoonan dollarin sopimuksen Canucksin kanssa.
Käännös suomeksi
Julia Slingo

| Julia Slingo |
| --- | --- |

Henkilötiedot
Syntynyt: 13. joulukuuta 1950 (ikä 73)
Arvonimi: DBE  Fellow of the Royal Society
Koulutus ja ura
Tutkinnot:  Bristolin yliopisto
Instituutti:  Met Office
Tutkimusalue:  Meteorologia ja klimatologia
Aiheesta muualla
research.reading.ac.uk/meteorology/people/julia-slingo
Julia Slingo on englantilainen meteorologi. Hän oli Ison-Britannian ilmatieteen laitoksen Met Officen tieteellinen johtaja 2009–2016. Hänen oman tieteellisen kiinnostuksen kohteensa on ollut tropiikin sää, sen vaihtelut ja vaikutus globaaliin säähän ja ilmastoon.
Slingo opiskeli Bristolin yliopistossa ja aloitti uransa Met Officessa sääennustusten parissa. Hän osallistui varhaisten säänennustusmallien kehittämiseen ja kirjoitti koodia, jolla lasketaan säteilyn kulkua ilmakehässä, pilvien ja merenpinnan välillä.
Ennen tutkimusjohtajan virkaansa Met Officessa Slingo työskenteli Readingin yliopistossa, mihin hän perusti 2006 "Walker Institute for Climate System Research" -nimisen poikkitieteellisen yksikön, jonka tehtävänä on tutkia ilmastonmuutosta ja sen yhteiskunnallisia vaikutuksia. Hän on työskennellyt myös ECMWF:ssä ja Yhdysvalloissa NCAR:ssä.
Juha T. Hakala

Juha Tapani Hakala (s. 1. elokuuta 1962 Tornio) on kasvatustieteilijä ja filosofi, Oulun yliopiston dosentti. Hakala on aiemmin toiminut myös Jyväskylän yliopiston professorina Kokkolan yliopistokeskus Chydeniuksessa. Hakala tunnetaan opettajankouluttajana ja opinnäytetöiden ohjaamisen asiantuntijana. Viime vuosina Hakala on ollut esillä myös yhteiskuntaa, erityisesti työelämän muutosta ja tilaa koskevilla kannanotoillaan. Hakala on toiminut myös Alma Median ja Lännen Median kolumnistina.
Vuosina 1997–2006 Hakala keskittyi toiminnassaan erityisesti korkeakouluopintojen päättövaiheen ohjaamisen ongelmiin. Perustamansa Kokkolan yliopistokeskus Chydeniuksessa toimineen Maisterihautomon tavoitteena oli pureutua opintojen pitkittymisen ongelmaan ja erityisesti graduongelmaisten tukemiseen. Vuonna 2001 Maisterihautomo palkittiin opetusministeriön valtakunnallisella aikuiskoulutuksen laatupalkinnolla.
Vuonna 2012 Hakalalle annettiin Suomen tietokirjailijoiden oppikirjapalkinto. Hakala on käsitellyt kirjoissaan kasvatuksen ja koulutuksen kysymyksiä, mutta myös luovuutta ja luovan prosessin tukemista sekä erityisesti opinnäytetöiden laatimista. Teos Luova prosessi tieteessä (2002) pohjautuu 1990-luvun puolivälissä kerättyyn aineistoon, joka koostuu Nobel-palkituilta tutkijoilta saaduista kirjeistä sekä omaelämäkerrallisista tuotoksista. Hakalan teokset Informaatiohyöky (2006) ja Pakattu aika (2010) käsittelevät puolestaan työelämän muutoksia, tiedon hallintaa, mutta myös työelämäkehityksen varjopuolia, kuten lisääntyvää kiirettä sekä muita työhön yhteydessä olevia ongelmia. Hakalaa on pidetty kohtuullistamisen puolestapuhujana.
Juha T. Hakalan teoksia on myös käännetty ruotsiksi ja englanniksi.
Teoksia

1994. Quo vadis opettajankoulutus? Helsinki: Yliopistopaino.
1996. Opinnäyte ja sen ohjaaminen. Johdatus tutkimusprosessin hallintaan. Helsinki: Gaudeamus.
1998. Opinnäyte luovasti. Kehittämis- ja tutkimustyön opas. Helsinki: Gaudeamus
1999. Graduopas. Melkein maisterin niksikirja. Helsinki: Gaudeamus.
2000. Creative Thesis Writing. A guide to development and research work. Helsinki: Gaudeamus.
2001. Snart magister? Guide för examensarbetet. Helsinki: Gaudeamus
2002. Luova prosessi tieteessä. Helsinki: Gaudeamus.
2004. Opinnäyteopas ammattikorkeakouluille. Helsinki: Gaudeamus.
2006. Informaatiohyöky. Tiedon ja osaamisen hallinta työelämässä. Tampere: Gaudeamus.
2008. Uusi graduopas. Melkein maisterin ehompi niksikirja. Helsinki. Gaudeamus.
2009. Isän kasvatusoppi. Helsinki: Gummerus.
2010. Pakattu aika. Kiireen imusta hallittuun hidasteluun. Helsinki: Gummerus.
2011. Onnellinen lapsi. Vanhempien kasvatusoppi. Helsinki: Gummerus.
2013. The Art of Scientific Discovery. Creativity, Giftedness and the Nobel Laureates. eBook. Ideo.
2013. Luova laiskuus. Anna ideoille siivet. Helsinki: Gummerus.
2015. Pääsykoeopas. Helsinki: Talentum.
2016. Kohtuuden kirja. Näkökulmia ääriyhteiskuntaan. Helsinki: Talentum.
2017. Tulevan maisterin graduopas. Helsinki. Gaudeamus.
2018. Tylsyyden ylistys. Ikävystyneisyys on luovuuden alku. Helsinki. Alma Talent.
2019. Kasvatus ajan kanssa. Helsinki. Teos.
2020. Vähemmällä enemmän. Miksi pienet askelet ovat hyvästä ja liiallinen kunnianhimo pahasta. Helsinki: Alma Talent.
2021. Uteliaisuus. Miksi "miksi" on tärkeä kysymys? Helsinki: Alma Talent.
2022. Hyvä, parempi, valmis : opinnäyteopas ammattikorkeakouluille Helsinki: Gaudeamus
2022. Oivallus: Ratkaiseva välähdys ja mitä siitä tiedetään. Helsinki: Alma Talent.
Julien El Fares

| Julien El Fares |
| --- | --- |
 Julien El Fares
Henkilötiedot
Syntynyt: 1. kesäkuuta 1985 (ikä 39)
Kansalaisuus:   Ranska
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2008–2011 2012 2013 2014 2015 2016–2019 2020 2021:  Cofidis Team Type 1 - Sanofi Sojasun La Pomme Marseille Marseille 13-KTM Delko–Marseille Provence-KTM Nippo-Delko One Provence EF Education–Nippo
 Tiedot päivitetty: 18. tammikuuta 2022 
Julien El Fares (s. 1. kesäkuuta 1985 Aix-en-Provence, Ranska) on ranskalainen maantiepyöräilijä. Hän aloitti harjoittelijana Cofidis-tallissa 2006 ja edusti samaa joukkuetta ammattilaisena 2008–2011. Kaudella 2012 hän kilpaili Team Type 1 - Sanofi -tallissa, 2013 Sojasun-joukkueessa, vuosina 2014–2020 ranskalaistallissa, nimeltään viimeksi Nippo-Delko One Provence, ja viimeisellä ammattilaiskaudellaan 2021 EF Education–Nippo -joukkueessa.
Saavutuksia

Lähde: Cycling Archives, Pro Cycling Stats
Justas Paleckis

| Justas Paleckis |
| --- | --- |

Liettuan presidentti
 17. kesäkuuta 1940 – 24. elokuuta 1940  
Edeltäjä:  Antanas Merkys
Liettuan korkeimman neuvoston puheenjohtaja
 25. elokuuta 1940 – 14. huhtikuuta 1967  
Seuraaja:  Motiejus Šumauskas
Henkilötiedot
Syntynyt: 22. tammikuuta 1899 Telšiai, Kaunasin kuvernementti, Venäjän keisarikunta
Kuollut: 26. tammikuuta 1980 (81 vuotta) Vilna, Liettuan SNT, Neuvostoliitto
Tiedot
Puolue:  Liettuan pientalonpoikien kansanunioni (1926–1927)  Liettuan kommunistinen puolue (1940–1980)
Justas Paleckisin hauta.
Justas Paleckis (22. tammikuuta 1899 Telšiai – 26. tammikuuta 1980) oli liettualainen toimittaja ja poliitikko. Hän toimi Liettuan de facto presidenttinä 17. kesäkuuta–3. elokuuta 1940 Neuvostoliiton miehitettyä maan.
Vuosina 1926–1927 Paleckis toimi Liettuan uutistoimiston ELTA:n toimitusjohtajana. Myöhemmin hän vastusti maan valtaeliittiä ja oli Liettuan kommunistisen puolueen ehdokkaana. Neuvostoliittolaisen diplomaatin Vladimir Dekanosovin tuella hänestä tuli Liettuan nukkehallitsija vuonna 1940.
Presidentti Antanas Smetonan paettua maasta Antanas Merkysistä tuli virkaatekevä presidentti. Päivä Smetonan paon jälkeen Merkys nimitti Paleckisin pääministeriksi. Merkysin luovuttua presidenttiydestä Paleckisista tuli virkaatekevä presidentti. Neuvostoliiton määräyksestä Paleckis perusti Seimasin tilalle Kansan Seimasin. Presidenttiyden jälkeen Paleckisista tuli Liettuan korkeimman neuvoston puheenjohtaja. Tässä virassa hän toimi vuoteen 1967.
Liettuassa Paleckisin presidenttiyttä ei virallisesti ole koskaan tunnustettu, sillä se on perustuslain vastainen. Paleckis hyväksyi Liettuan älymystön ja muun muassa entisen presidentin Merkysin karkottamisen Venäjälle. Vuosina 1940–1953 132 000 liettualaista karkotettiin Siperiaan ja Keski-Aasiaan.
Paleckisin poika Justas Vincas Paleckis on Euroopan parlamentin jäsen.
Juri Burlakov

| Mitalit> Maa:   Neuvostoliitto.Miesten maastohiihto.MM-kilpailut  | Mitalit> Maa:   Neuvostoliitto.Miesten maastohiihto.MM-kilpailut  | Mitalit> Maa:   Neuvostoliitto.Miesten maastohiihto.MM-kilpailut  | Maa:   Neuvostoliitto> Miesten maastohiihto. |
| --- | --- | --- | --- |
|  Kultaa | Oslo 1982 | 4 × 10 km |  |
|  Hopeaa | Oslo 1982 | 50 km |  |
Juri Burlakov (ven. Юрий Бурлаков, s. 31. tammikuuta 1960 Habarovsk) on entinen maastohiihtäjä, joka edusti Neuvostoliittoa ja Venäjää vuosina 1982–1997. Hän voitti kaksi mitalia vuoden 1982 maailmanmestaruuskilpailuissa, sekä kultaa että hopeaa. Vuoden 1984 talviolympialaisissa hän sijoittui 30 kilometrin hiihdossa 11:nneksi. Vuoden 1988 talviolympialaisissa Burlakov sijoittui 30 kilometrin hiihdossa 12:nneksi ja 50 kilometrin hiihdossa 26:nneksi.
Aiheesta muualla

Juri Burlakov Kansainvälinen hiihtoliitto (FIS). (englanniksi)
Juri Burlakov Kansainvälinen olympiakomitea. (englanniksi)
Juggernaut: Omega

| Juggernaut: Omega Periphery |
| --- | --- | --- |

Studioalbumin tiedot
 Julkaistu: 27. tammikuuta 2015
 Tyylilaji: Progressiivinen metalli djent
 Kesto: 39.21
 Levy-yhtiö: Sumerian Records Century Media Roadrunner Records
Peripheryn muut julkaisut
| Juggernaut: Alpha 2015 | Juggernaut: Omega 2015 |  Periphery III: Select Difficulty 2016 |
Singlet albumilta Juggernaut: Omega
 ”The Bad Thing” Julkaistu: 4. joulukuuta 2014  ”Graveless” Julkaistu: 31. joulukuuta 2014
Juggernaut: Omega on yhdysvaltalaisen progressiivisen metalliyhtye Peripheryn neljäs studioalbumi. Se on toinen osa tupla-albumia, josta ensimmäinen on Juggernaut: Alpha. Tupla-albumi julkaistiin 27. tammikuuta 2015 Sumerian Recordsin kautta. Juggernaut: Omega debytoi sijalla 25 Yhdysvaltojen Billboard 200 -listalla.
Vastaanotto

Myönteisessä arviossaan Exclaim!-lehdelle Calum Slingerland kirjoitti, kuinka Omega on paljolti "jin Alphan jangille", mitä korostavat "raaka louhinta The Bad Thingissä", "thrash-vaikutteinen Graveless" ja hidas "Hell Below, jonka tekee täydeksi fuusiojazz-vaikutteinen outro." AntiHero Magazine kutsui Juggernaut-albumeja Peripheryn "suureksi teokseksi", kehuen erityisesti laulua.
Kappalelistaus

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Reprise | 1.25 |  |  |  |  |  |  |  |
| 2. | The Bad Thing | 5.54 |  |  |  |  |  |  |  |
| 3. | Priestess | 5.04 |  |  |  |  |  |  |  |
| 4. | Graveless | 3.56 |  |  |  |  |  |  |  |
| 5. | Hell Below | 3.43 |  |  |  |  |  |  |  |
| 6. | Omega | 11.44 |  |  |  |  |  |  |  |
| 7. | Stranger Things | 7.35 |  |  |  |  |  |  |  |
|  |  | 39.21 |  |  |  |  |  |  |  |
Kokoonpano

Kirjoitus-, esitys- ja tuotantotiedot on otettu albumin tekijätiedoista.
Periphery
Spencer Sotelo – laulu
Misha Mansoor – kitara
Jake Bowen – kitara
Mark Holcomb – kitara
Adam "Nolly" Getgood – basso
Matt Halpern – rummut
Tuotanto
Periphery – tuotanto
Spencer Sotelo – tuotanto (vain laulu)
Adam "Nolly" Getgood – tekniikka, miksaus
Taylor Larson – lisätekniikka (Oceanic Recording)
Ernie Slenkovic – lisätekniikka (Oceanic Recording)
Eric Emery – lisäsuunnittelu (Emery Recording Studios)
Ermin Hamidovic – masterointi
Kansitaide ja suunnittelu
Justin Randall – kannen kuva
Tim Swim – muut kuvat
Daniel McBride – ulkoasu, suunnittelu
Studiot
Oceanic Recording – tekniikka
Emery Records Studios – tekniikka
Top Secret Audio – miksaus
Systematic Productions – masterointi
KIBS-yritys

KIBS-yrityksillä tarkoitetaan osaamisintensiivisiä liike-elämän palveluita. KIBS-lyhenne tulee englannin kielen sanoista Knowledge Intensive Business Services.
Koiran kouluttaminen

Koiran kouluttaminen tarkoittaa, että koira opetetaan käyttäytymään halutulla tavalla. Koirankoulutus on koiran käytösten muokkaamista ihmisen haluamaan suuntaan.
Historia

Koiran ensimmäiset ihmiselle hyödylliset palvelukset olivat varoittaminen ja metsästysapulaisena toimiminen. Karjanhoitovaiheessa koirien paimentamiskyvyt huomattiin. Arktisilla seuduilla koiria hyödynnettiin myös vetokoirina ja kantojuhtana.
Ajan mittaan koirien alkuperäisetkin palvelustehtävät alkoivat muuttua. Kun karjaa ei tarvinnut enää suojella petoeläimiltä ja rosvoilta, ei tarvittu myöskään raskasrakenteisia ja suuria koiria suojelemaan, vaan alettiin hyödyntämään pienempien ja ketterämpien koirien paimennusominaisuuksia.
Koiria käytettiin enimmäkseen maaseudulla, kunnes lopulta myös harrastajat huomasivat koirien oppimishaluisuuden ja sopeutuvaisuuden. Niinpä poliisi ja armeija alkoivat hyödyntämään koiria ja näin myös palveluskoiratoiminta alkoi muodostua.
Ensimmäisen maailmansodan aikana tulivat Saksassa käyttöön partio-, saniteetti- ja viestikoirat. Sodan jälkeen Saksassa koulutettiin myös ensimmäiset opaskoirat. Saksa olikin palveluskoirien koulutuksen edelläkävijä. Ensimmäiset poliisikoirat saapuivat Suomeen juuri Saksasta.